CELEX: 62010CN0438
Language: el
Date: 2010-09-13 00:00:00
Title: Υπόθεση C-438/10: Αίτηση για την έκδοση προδικαστικής αποφάσεως, την οποία υπέβαλε το Curte de Apel Bacău (Ρουμανία) στις 13 Σεπτεμβρίου 2010 — Lilia Druțu κατά Direcția Generală a Finanțelor Publice Bacău, Administrația Finanțelor Publice Bacău

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/13
            
         Αίτηση για την έκδοση προδικαστικής αποφάσεως, την οποία υπέβαλε το Curte de Apel Bacău (Ρουμανία) στις 13 Σεπτεμβρίου 2010 — Lilia Druțu κατά Direcția Generală a Finanțelor Publice Bacău, Administrația Finanțelor Publice Bacău
   (Υπόθεση C-438/10)
   ()
   2010/C 328/23
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Bacău
   
      Διάδικοι στην υπόθεση της κύριας δίκης
   
   
      Προσφεύγουσα-Αναιρεσίβλητη: Lilia Druțu
   
      Καθών-Αναιρεσείουσες: Direcția Generală a Finanțelor Publice Bacău, Administrația Finanțelor Publice Bacău
   
      Προδικαστικά ερωτήματα
   
   
               1)
            
            
               […] Αντίκειται στο άρθρο 110, πρώτο εδάφιο (πρώην άρθρο 90 ΣΕΚ), της Συνθήκης η θέσπιση εσωτερικού φόρου βάσει του οποίου η ταξινόμηση για πρώτη φορά στη Ρουμανία αυτοκινήτων οχημάτων τα οποία είχαν ήδη ταξινομηθεί σε κράτος μέλος της ΕΕ εξαρτάται από προϋποθέσεις, υπό συνθήκες υπό τις οποίες τα ήδη ταξινομηθέντα στη Ρουμανία αυτοκίνητα οχήματα δύνανται να αποτελέσουν αντικείμενο συναλλαγών χωρίς την καταβολή παρόμοιου φόρου;
            
         
               2)
            
            
               Καθώς το άρθρο 110, δεύτερο εδάφιο, της Συνθήκης προβλέπει την εξάλειψη των προστατευτικών της εθνικής αγοράς και παραβιαζόντων τις αρχές του ανταγωνισμού οι οποίες ρυθμίζουν την κοινοτική αγορά παραμέτρων, […] συνιστά η καθιέρωση ορισμένων εξαιρέσεων από την υποχρέωση καταβολής του φόρου λόγω ρυπάνσεως, στις οποίες εμπίπτουν και τα αυτοκίνητα οχήματα εγχώριας παραγωγής, μέτρο προστασίας του εθνικού κλάδου κατασκευής αυτοκινήτων οχημάτων;